b'\n_START_ARTICLE_\nHenri B\xc3\xa9nard\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je na \xc3\x89cole normale sup\xc3\xa9rieure. Doktoriral je 15. marca 1901 na Francoskem kolegiju z nalogo Les Tourbillons cellulaires dans une nappe liquide propageant de la chaleur par convection en r\xc3\xa9gime permanent._NEWLINE_Leta 1900 je prvi izvedel poskus, iz katerega je bil razviden nastanek konvekcijskih celic, in, ki je prikazal teorijo disipativnih sistemov. Kovinsko posodo je napolnil s tanko plastjo kapljevine. Zgornjo povr\xc5\xa1ino kapljevine je pustil v stiku z okoli\xc5\xa1kim zrakom. \xc4\x8ce je ohranjal dovolj visoko temperaturo posode, je lahko na zgornji povr\xc5\xa1ini kapljevine opazoval lepe \xc5\xa1estkotne vzorce. Njegove poskuse je leta 1916 nadaljeval lord Rayleigh.'